《过池州》
明代·翟溥福

昔年曾作青阳宰，今过池州百感俱。岂有仁恩濡小邑，空留宦迹入新书。

抚绥犹记三年久，暌别俄经一纪馀。遥望九华清可挹，卧云凝就谪仙居。

作者简介：广东东莞人，字本德。永乐二年进士。授青阳知县，累迁为南康知府。筑鄱阳湖堤，为舟楫避风之所。修复白鹿书院，延师授徒。以年老致仕，卒年七十一。